El concerts de l’Agrupació Musical Los Silos posen el fermall als actes en honor a Santa Cecilia
2025-07-24

El dissabte 21 i el diumenge 22 de novembre, festivitat de Santa Cecilia, l’Agrupació Musical Los Silos de Burjassot posarà el fermall als actes programats en honor a la seua patrona.

El tradicional concert de la Banda Juvenil i de la Banda Simfònica serà el dissabte 21 de novembre a les 18 hores en el Centre Cultural Tívoli. La Banda Juvenil, dirigida per José Carlos Vidal, interpretarà Prelude to a festival, Clark Country Celebration i Ash Lawn Echoes i la banda Simfònica, dirigida per Javier López Salón, interpretarà Caravana, Vals núm. 2, El President, Hightlights from Chess i el pasdoble Burjassot, finalitzant amb l’Himne Regional. La jornada acabarà a les 22 hores amb el sopar de cabasset en la seu de l’Agrupació.

El diumenge 22 de novembre, Dia de Santa Cecilia, començarà la jornada a les 9.30 hores amb desdejuni per als més matiners a força de xocolata, xurros i pastes. A les 12 hores l’Agrupació arreplegarà la seua patrona i realitzarà un cercaviles pel municipi fins a arribar a l’Ermita de Sant Roc, on tindrà lloc la missa en honor de la Santa a les 13 hores i amb la participació de la Coral Los Silos.

Per finalitzar els actes festius, a les 15 hores, l’Agrupació Musical Los Silos celebrarà el seu dinar tradicional de germanor en el Centre Cultural Tívoli.